«Քաղաքացիական պայմանագիր» կուսակցությունը Երևանի քաղաքապետի պաշտոնի համար առաջադրել է դերասան Հայկ Մարությանի թեկնածությունը: Դերասանի քաղաքապետ դառնալու որոշումն այս օրերին ամենակտիվ քննարկվող թեմաներից է: Տեսակետներն ու կարծիքները տարբեր են, սակայն ամենից հետաքրքրականը Հանրապետության երկրորդ քաղաքում ծավալվող խոսակցություններն են: Գյումրեցիները դեմ չեն Կարգին Հայկոյին մայրաքաղաքի ղեկավարի պաշտոնին տեսնելուն, միայն թե մի պայմանով. «Եթե Հայկոն կըրնա Երևանի քաղաքապետ էղնի, մեր ասելիքն էն է՝ թող Մկոն էլ Գյումրիի քաղաքապետ էղնի, հաստատ բանըմ կփոխվե»,-չգիտե՞ս՝ կատակում են, թե լուրջ պահանջ են ներկայացնում գյումրեցի մի խումբ երիտասարդներ: